Bosna i Hercegovina

Federacija Bosne i Hercegovine

Hercegovačko – neretvanska županija

Grad Mostar

**USTANOVA „DJEČJI VRTIĆI“ MOSTAR**

Ravnateljstvo ustanove

Ur. broj: 01-930/24

Mostar, 06. 09. 2024.

Na temelju članka 4., članka 14. st. (1) i st. (2) i članka 16. Zakona o slobodi pristupa informacijama u Federaciji Bosne i Hercegovine („Službene novine Federacije BiH“, broj 32/01 i 48/11) i članka 46. Zakona o predškolskom odgoju („Narodne novine HNŽ-e“, broj 5/00), ravnateljica Ustanove, po zahtjevu Ilije Trlin, zaprimljen u Ustanovi pod ur.br.:01-923/24, 05. 09. 2024. godine, donosi

**RJEŠENJE**

1. Odobrava se uvid u Pravilnik o upisu djece i ostvarivanju prava i obveza korisnika usluga u Ustanovi „Dječji vrtići“ Mostar (ur.br.:01-UV-638/16, od 12. 05. 2016., ur.br.:01-UV-497/19, od 05. 04. 2019. i ur.br.:01-UV-314/23, 20. 04. 2023. i ur.br.:01-UV-583/24, 29.04.2024.), odnosno dostavljanje njegove preslike.
2. Odobrava se uvid u Rezultate natječaja za upis u programe Ustanove ,,Dječji vrtići'' Mostar za pedagošku 2024./2025. godinu (ur.br.: 01-800/24 od 11.07.2024. godine), na način da se podnositelju zahtjeva omogući neposredan uvid u Rezultate natječaja za upis u programe Ustanove ,,Dječji vrtići'' Mostar (popis primljene djece i djece koja se nalaze na listi čekanja), **u ponedjeljak, 16.09.2024. godine u 09,00** sati u Ravnateljstvu vrtića, na adresi Kneza M. V. Humskog b.b., Mostar, sukladno potrebnom vremenu.
3. Ovo Rješenje stupa na snagu danom donošenja, te se objavljuje na oglasnoj ploči i web stranici Ustanove „Dječji vrtići“ Mostar.

**O b r a z l o ž e nj e**

Ustanova „Dječji vrtići“ Mostar zaprimila je zahtjev Ilije Trlin od 05.09.2024. godine (zaprimljen neposredno na protokol ravnateljstva Ustanove ,,Dječji vrtići'' Mostar pod ur.br.: 01-923/24, 05.09.2024. godine) a kojim se traži pristup informacijama: 1.) Pravilnik o upisu djece u vrtić; 2.) Način bodovanja odnosno određivanja prednosti pri upisu djece; 3.) Listu sa popisom djece koja su primljena u vrtić i djece koja su na čekanju, po rangu i prednostima; 4.) Informaciju da li je popis djece koja su primljena konačan zaključno sa danom dostavljanja dokumentacije

Odobrava se uvid u Pravilnik o upisu djece i ostvarivanju prava i obveza korisnika usluga u Ustanovi ,,Dječji vrtići,, Mostar (ur.br.:01-UV-638/16, od 12. 05. 2016., ur.br.:01-UV-497/19, od 05. 04. 2019. i ur.br.:01-UV-314/23, 20. 04. 2023. i ur.br.:01-UV-583/24, 29.04.2024.), odnosno dostavljanje njegove preslike.

U tekstu Pravilnika o upisu djece i ostvarivanju prava i obveza korisnika usluga u Ustanovi ,,Dječji vrtići'' Mostar su precizirani svi koraci tijekom upisa djece u programe Ustanove, kao i sva prava i obveze korisnika usluga. Člankom 11. spomenutog Pravilnika regulirane su prednosti pri upisu djece u programe Ustanove, također, u članku 11. st. (3) stoji da se navedeni kriteriji međusobno ne zbrajaju niti boduju.

Sukladno izrijeku Rješenja, Ustanova „Dječji vrtići“ Mostar Vam omogućava uvid u Rezultate natječaja za upis u programe Ustanove ,,Dječji vrtići'' Mostar za pedagošku 2024./2025. godinu (ur.br.: 01-800/24 od 11.07.2024. godine), na način da se podnositelju zahtjeva omogući neposredan uvid u Rezultate natječaja za upis u programe Ustanove ,,Dječji vrtići'' Mostar (popis primljene djece i djece koja se nalaze na listi čekanja), **u ponedjeljak, 16.09.2024. godine u 09,00** sati u Ravnateljstvu vrtića, na adresi Kneza M. V. Humskog b.b., Mostar, kada će biti omogućeno i preuzimanje kopirane dokumentacije.

Popis djece koja su primljena u programe Ustanove ,,Dječji vrtići'' Mostar je konačan zaključno s danom dostavljanja dokumentacije. Međutim, nakon toga uslijedile su promjene (odustajanja od vrtićkog mjesta i sl.) što je rezultiralo pozivanjem djece s liste čekanja.

Podnositelju zahtjeva neće se obračunati troškovi kopiranja dokumentacije.

***Pouka o pravnom lijeku:***

Protiv ovog Rješenja može se izjaviti žalba Upravnom vijeću Ustanove „Dječji vrtići“ Mostar, u roku od 15 dana od dana njegovog prijema. Žalba se predaje usmeno na zapisnik, pisano ili putem pošte.

Možete se obratiti i Ombudsmenu za ljudska prava B i H.

**Dostaviti:**

-Podnositelju zahtjeva

-Pravnoj službi

-Pismohrani

Ravnateljica Ustanove

Danijela Kegelj